પાલનપુર બસ સ્ટેન્ડની અગાશી ઉપર મુકાયેલી ટાંકીઓની કદાપી સફાઇ કરવામાં આવતી નથી. પરિણામે પાણી વાસ મારે છે. ગરમલાય પાણી આવતું હોવાથી પીવા માટેના પાણીની ભારે હાલાકી ભોગવવી પડી રહી છે. મુસાફરો રેસ્ટોરન્ટમાંથી નાણાં ખર્ચીને પાણીની બોટલો ખરીદતા હોય છે. આટલા મોટા બસસ્ટેન્ડમાં પીવાનું શુધ્ધ પાણી ન હોવાથી મુશકેલીઓ પડી રહી હતી. આ અંગેના સમાચાર મિડીયામાં પ્રસિધ્ધ કરવામાં આવતા શહેરના જન સેવા એજ પ્રભુ સેવા ગૃપ દ્વારા મંગળવારે બસ સ્ટેન્ડમાં વિનામૂલ્યે પાણીની પરબ શરૂ કરવામાં આવી હતી. જ્યાં રવીભાઇ મહેશ્વરી, વસંતીબેન મહેશ્વરી, વિભાગીય નિયામક જયદીપ સોલંકી, અનીલભાઇ જનસેવા એજ માનવ સેવા ગૃપના જયેશભાઇ સોની, પવનભાઇ પ્રજાપતિ, જીગરભાઇ સોની, નરેશભાઇ સોની, અનીલભાઇ, રૂપેશભાઇ ગુપ્તા, પાર્થભાઇ રાવલ સહીત સદસ્યો ઉપસ્થિત રહી પીવાના પાણીની પરબનો પ્રારંભ કર્યો હતો.